## Projektas

## 

## 

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2016 M. LIEPOS 29 D. SPRENDIMO** **NR.** [**5TS-611**](http://www.infolex.lt/lazdijai/Default.aspx?Id=3&DocId=39853)  **„DĖL LAZDIJŲ RAJONO SAVIVALDYBĖS TERITORIJOJE ESANČIŲ APLEISTŲ, NEPRIŽIŪRIMŲ IR NENAUDOJAMŲ PATALPŲ IR STATINIŲ VERTINIMO TVARKOS APRAŠO TVIRTINIMO“ PAKEITIMO**

2019 m. birželio 17 d. Nr. 34-68

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Lazdijų rajono savivaldybės teritorijoje esančių apleistų, neprižiūrimų ir nenaudojamų patalpų ir statinių vertinimo tvarkos aprašą, patvirtintą Lazdijų rajono savivaldybės tarybos 2016 m. liepos 29 d. sprendimu Nr. [5TS-611](http://www.infolex.lt/lazdijai/Default.aspx?Id=3&DocId=39853)  „Dėl Lazdijų rajono savivaldybės teritorijoje esančių apleistų, neprižiūrimų ir nenaudojamų patalpų ir statinių vertinimo tvarkos aprašo tvirtinimo“:

1. Pakeisti 5 punktą ir išdėstyti jį taip:

„5. Lazdijų rajono savivaldybės administracijos seniūnai (toliau – Seniūnai), savo seniūnijų

teritorijose, pagal Tvarkos aprašo 3 punkto kriterijus vizualiai įvertina nekilnojamojo turto būklę, identifikuoja statinius ir patalpas, kurios yra apleistos, neprižiūrimos, nenaudojamos, naudojamos ne pagal paskirtį, parengia jų preliminarius sąrašus ir iki kiekvienų metų liepos 1 d. pateikia Savivaldybės administracijos Architektūros ir aplinkosaugos skyriaus (toliau – Architektūros ir aplinkosaugos skyrius) atsakingam darbuotojui.“.

2. Pakeisti 7 punktą ir išdėstyti jį taip:

„7. Architektūros ir aplinkosaugos skyriaus atsakingas darbuotojas sudaro bendrą Savivaldybės teritorijoje esančių apleistų, neprižiūrimų ir nenaudojamų patalpų ir statinių sąrašą ir teikia jį kartu su gauta vaizdine medžiaga Savivaldybės administracijos direktoriaus įsakymu sudarytai komisijai (toliau – Komisija).“.

3. Pakeisti 11 punktą ir išdėstyti jį taip:

„11. Komisija, patikrintą ir patikslintą Sąrašą, pateikia Architektūros ir aplinkosaugos skyriui ne vėliau kaip iki rugsėjo 30 d.“.

4. Pakeisti 12 punktą ir išdėstyti jį taip:

„12. Architektūros ir aplinkosaugos skyrius parengia Savivaldybės tarybos sprendimo projektą dėl Sąrašo tvirtinimo ir nustatyta tvarka teikia jį svarstyti Savivaldybės tarybai.“.

5. Pakeisti 13 punktą ir išdėstyti jį taip:

„13. Architektūros ir aplinkosaugos skyrius per 15 darbo dienų nuo Savivaldybės tarybos sprendimo priėmimo praneša įrašytų į Sąrašą nekilnojamojo turto objektų savininkams apie jų nekilnojamojo turto objekto įrašymą į Sąrašą ir apmokestinimą Savivaldybės tarybos nustatytu nekilnojamojo turto mokesčio tarifu.“.

6. Pakeisti 15 punktą ir išdėstyti jį taip:

„15. Komisija, išnagrinėjusi pareiškėjo rašte išdėstytus motyvus ir įvertinusi nekilnojamojo turto objektų savininkų (mokesčio mokėtojų) atliktus veiksmus dėl objekto būklės gerinimo, ne vėliau kaip per 20 darbo dienų nuo pareiškėjo prašymo gavimo pateikia Architektūros ir aplinkosaugos skyriui informaciją ir siūlymą, kad, atsižvelgiant į Tvarkos aprašo 4 punkte išvardintas aplinkybes, būtų svarstoma objekto išbraukimo iš sąrašo galimybė.“.

7. Pakeisti 16 punktą ir išdėstyti jį taip:

„16. Architektūros ir aplinkosaugos skyrius ne vėliau kaip per 10 darbo dienų parengia Savivaldybės tarybos sprendimo projektą dėl Sąrašo pakeitimo ir nustatyta tvarka teikia jį svarstyti Savivaldybės tarybai, o nuo Savivaldybės tarybos sprendimo priėmimo, per 15 darbo dienų praneša nekilnojamojo turto objektų savininkams apie jų nekilnojamojo turto objekto išbraukimą iš Sąrašo.“.

8. Pakeisti 17 punktą ir išdėstyti jį taip:

„17. Architektūros ir aplinkosaugos skyrius ne vėliau kaip per 10 darbo dienų pateikia Valstybinei mokesčių inspekcijai prie Finansų ministerijos Savivaldybės tarybos sprendimo nuorašą apie nekilnojamojo turto objektus, įtrauktus į Sąrašą;“.

Savivaldybės meras

Audra Kimbirauskienė, tel. (8 318) 66 149

**LAZDIJŲ RAJONO SAVIVALDYBĖS TARYBOS SPRENDIMO**

**DĖL LAZDIJŲ RAJONO SAVIVALDYBĖS TARYBOS 2016 M. LIEPOS 29 D. SPRENDIMO NR.** [**5TS-611**](http://www.infolex.lt/lazdijai/Default.aspx?Id=3&DocId=39853)  **„DĖL LAZDIJŲ RAJONO SAVIVALDYBĖS TERITORIJOJE ESANČIŲ APLEISTŲ, NEPRIŽIŪRIMŲ IR NENAUDOJAMŲ PATALPŲ IR STATINIŲ VERTINIMO TVARKOS APRAŠO TVIRTINIMO“ PAKEITIMO**

**PROJEKTO**

**AIŠKINAMASIS RAŠTAS**

2019-06-12

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2016 m. liepos 29 d. sprendimo Nr. [5TS-611](http://www.infolex.lt/lazdijai/Default.aspx?Id=3&DocId=39853) „Dėl Lazdijų rajono savivaldybės teritorijoje esančių apleistų, neprižiūrimų ir nenaudojamų patalpų ir statinių vertinimo tvarkos aprašo tvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šiuo tarybos sprendimo projektu pakeičiamas Lazdijų rajono savivaldybės teritorijoje esančių apleistų, neprižiūrimų ir nenaudojamų patalpų ir statinių vertinimo tvarkos aprašas, numatytus darbus atliks ne Vietinio ūkio skyrius, o Architektūros ir aplinkosaugos skyrius.

Neigiamų pasekmių – nenumatoma.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Architektūros ir aplinkosaugos skyriaus vedėja Audra Kimbirauskienė.

Architektūros ir aplinkosaugos skyriaus vedėja Audra Kimbirauskienė